Yhdysvalloissa Chicagon poliisi on pidättänyt nuoren naisen, joka välitti suorana lähetyksenä 18-vuotiaan nuorukaisen pahoinpitelyn Facebookissa.

Chucagon poliisi on pidättänyt neljä teiniä epäiltynä 18-vuotiaan nuorukaisen pahoinpitelystä. Nelikko oli kuvannut pahoinpitelyn ja välittänyt videon suorana lähetyksenä Facebookissa. Kuvituskuva. ALL OVER PRESS

Poliisi on pidättänyt lisäksi myös kolme miestä, joita epäillään yhteydestä julmaan tekoon. Nelikon epäillään ottaneen teinipojan panttivangiksi ja kiduttaneen tätä.

Tekonsa he striimasivat suorana lähetyksenä Facebookissa.

Puolen tunnin mittaisessa videolla uhri on sidottu ja hänen suunsa on peitetty ilmastointiteipillä.

Hänen pahoinpitelijänsä ilkkuvat häntä ja nauravat hänelle. Lyödessään ja potkiessaan uhria nelikko kuullaan videolla huutavan " v*ttuun Donald Trump" ja " v*ttuun valkoihoiset " .

Nelikko viilsi uhriaan myös veitsellä otsaan.

Poliisin mukaan uhrilla on erityistarpeita, ja hänet vietiin Chicagon esikaupunkialueelta. Poliisi löysi hänet tiistaina iltapäivällä kuljeskelemasta kadulta hätääntyneenä.

Nuorukainen oli niin traumatisoitunut, että poliiseilta vei valtaosan illasta ennen kuin he saivat tämän rauhoittumaan.

Poliisin mukaan ei ole tietoa, kauanko poika oli kadoksissa. Hän saattoi olla kateissa jopa 48 tuntia. Nuorukainen on toimitettu sairaalahoitoon.

Kaikki epäillyt, kaksi miestä ja kaksi naista, ovat niin ikään 18-vuotiaita.

- Tämä on kuvottavaa. Tämä saa miettimään, mikä saa ihmiset kohtelemaan jotakuta toista tällä tavoin, Chicagon poliisin poliisikomisario Eddie Johson sanoo.

Lähde: CNN